พรุ่งนี้เริ่มบางพลัด-ไฟฉาย
จัดจราจรรับรถไฟฟ้าลงมือ 2 แยกใหญ่-รฟม.กำหนดเวลา 5 เดือน,พล.ต.ต.จิรพัฒน์ ภูมิจิตร รอง ผบช.น. เปิดเผยว่า การรถไฟฟ้าขนส่งมวลชนแห่งประเทศไทย (รฟม.) และกิจการร่วมค้าเอสเอช-ยูเอ็น บริษัทผู้รับจ้างก่อสร้างงานโยธา โครงการรถไฟฟ้าสายสีน้ำเงินส่วนต่อขยาย ช่วงเตาปูน-ท่าพระ (สัญญาที่ 3) จะดำเนินงานก่อสร้างโครงสร้างเหล็กทางวิ่งรถไฟฟ้าช่วงข้ามทางแยก (BOWSTRING) ช่วงคร่อมแยกบางพลัด และ แยกไฟฉาย เริ่มตั้งแต่วันที่ 25 เม.ย.60 เป็นต้นไป โดยมีรูปแบบการก่อสร้างแตกต่างจากจุดอื่นๆ เนื่องจากมีการเปลี่ยนแปลงโครงสร้างคอนกรีตเป็นโครงสร้างเหล็ก (BOWSTRING) ดังนั้น,ในระหว่างการก่อสร้างโครงสร้างเหล็ก ทางวิ่งรถไฟฟ้าช่วงข้ามทางแยก (BOW STRING) จำเป็นต้องเบี่ยงจราจร เพื่อติดตั้งเสาเหล็กชั่วคราว กลางแยกขนาบข้างสะพานข้ามแยกบางพลัด จำนวน 4 ต้น และแยกไฟฉาย จำนวน 2 ต้น เพื่อค้ำยันโครงสะพานเหล็กรองรับทางวิ่งรถไฟฟ้า โดยมีการจัดการจราจรบริเวณพื้นที่ ในระหว่างที่มีการก่อสร้างทั้ง 2 จุด ดังนี้,1.แยกบางพลัดมีระยะเวลาก่อสร้างประมาณ 5 เดือน โดยเบี่ยงช่องจราจรบริเวณแยกบางพลัดใน 2 กรณี คือ 1.1 กรณีรถที่มาจากถนนจรัญสนิทวงศ์ขาเข้า เลี้ยวขวาเข้าถนนสิรินธร 1 ช่องทาง 1.2 กรณีรถที่มาจากถนนสิรินธร เลี้ยวขวาเข้าถนนจรัญฯ มุ่งหน้าท่าพระ 1 ช่องทาง และสำหรับการจราจรในช่องทางอื่นๆ สามารถเดินรถได้ตามปกติ 2.แยกไฟฉาย มีระยะ เวลาก่อสร้างรวมประมาณ 5 เดือน โดยมีการจัดจราจรตามช่วงเวลาดังนี้ 2.1 ช่วงเวลา 05.00-21.00 น. เปิดการจราจรตามปกติ แต่ห้ามเลี้ยวขวา ยกเว้นจากแยกพาณิชธนบุรีไปศิริราชเท่านั้น 2.2 ช่วงเวลา 21.00-05.00 น. ปิดจราจรแยกไฟฉาย ให้ไปกลับรถถนนจรัญสนิทวงศ์ และใต้สะพานข้ามคลองบางขุนศรี ทั้งนี้ หากมีข้อสงสัยสามารถสอบถามได้ที่ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือ ,WWW.TRAFFICPOLICE.GO.TH,  และผ่านแอพพลิเคชั่น POLICE I LERT U.
พล.ต.ต.จิรพัฒน์ ภูมิจิตร รอง ผบช.น. เปิดเผยว่า การรถไฟฟ้าขนส่งมวลชนแห่งประเทศไทย (รฟม.) และกิจการร่วมค้าเอสเอช-ยูเอ็น บริษัทผู้รับจ้างก่อสร้างงานโยธา โครงการรถไฟฟ้าสายสีน้ำเงินส่วนต่อขยาย 
จิรพัฒน์ ภูมิจิตร,บางพลัด,แยกใหญ่,รถไฟฟ้า,การจราจร